Държавен вестник, бр. 92, 2014 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  92
ПОСТАНОВЛЕНИЕ № 344 
ОТ 30 ОКТОМВРИ 2014 Г.
за одобряване на допълнителни разходи/
трансфери за 2014 г. за изплащане на стипен-
дии по Програмата на мерките за закрила 
на деца с изявени дарби от държавни и 
общински училища през 2014 г., приета с 
Постановление № 93 на Министерския съвет 
от 2014 г. (ДВ, бр. 37 от 2014 г.)
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи/
трансфери в размер 216 135 лв. за изплащане 
на стипендии на учениците по Програмата на 
мерките за закрила на деца с изявени дарби 
от държавни и общински училища за 2014 г., 
разпределени, както следва:
1. по бюджетите на общини в размер 
193 185 лв. съгласно приложение № 1;
2. по бюджета на Министерството на об-
разованието и науката в размер 22 950 лв., 
в това число за трансфер за Техническия 
университет – София, 945 лв.
(2) Със сумата 22 005 лв. да се увеличат 
разходите по „Политика в областта на все-
обхватно, достъпно и качествено образование 
и обучение в предучилищното възпитание 
и подготовка и училищното образование. 
Учене през целия живот“, бюджетна програ-
ма „Развитие на способностите на децата и 
учениците“ по бюджета на Министерството 
на образованието и науката за 2014 г.
(3) Средствата по ал. 1 да се осигурят за 
сметка на предвидените разходи по централ-
ния бюджет за 2014 г.
Чл. 2. (1) Одобрява допълнителни трансфе-
ри по бюджетите на общини в размер 84 105 лв. 
за изпълнение на мерки за закрила на деца 
с изявени дарби от общински училища за 
2013 г. по чл. 10 от Наредбата за условията и 
реда за осъществяване на закрила на деца с 
изявени дарби, приета с Постановление № 298 
на Министерския съвет от 2003 г. (обн., ДВ, 
бр. 111 от 2003 г.; изм. и доп., бр. 51 и 89 от 
2005 г., бр. 14 и 37 от 2006 г., бр. 79 от 2009 г., 
бр. 107 от 2011 г., бр. 48 и 62 от 2013 г. и бр. 36 
от 2014 г.), съгласно приложение № 2.
(2) Допълнителните трансфери по ал. 1 
да се осигурят за сметка на намаление на 
утвърдените разходи по „Политика в област­
та на всеобхватно, достъпно и качествено 
образование и обучение в предучилищното 
възпитание и подготовка и училищното 
образование. Учене през целия живот“, бю-
джетна програма „Улесняване на достъпа до 
образование. Приобщаващо образование“ по 
бюджета на Министерството на образованието 
и науката за 2014 г.
(3) Допълнителните трансфери по ал. 1 
се предоставят по бюджетите на общините 
от централния бюджет под формата на обща 
субсидия за делегираните от държавата дей-
ности за сметка на намаление на бюджетното 
взаимоотношение на централния бюджет с 
бюджета на Министерството на образованието 
и науката за 2014 г.
Чл. 3. Със сумата 62 100 лв. да се намалят 
показателите по чл. 16, ал. 3 от Закона за 
държавния бюджет на Република България 
за 2014 г.
Чл. 4. Министърът на образованието и 
науката да извърши съответните промени по 
бюджета на Министерството на образованието 
и науката за 2014 г. и да уведоми министъра 
на финансите.
Чл. 5. Министърът на финансите да извър-
ши налагащите се промени по централния 
бюджет, включително по бюджетните вза-
имоотношения на общините с централния 
бюджет за 2014 г.
Заключителни разпоредби
§ 1. В чл. 2 от Постановление № 93 на 
Министерския съвет от 2014 г. за приемане 
на Програма на мерките за закрила на деца 
с изявени дарби от държавни и общински 
училища през 2014 г. се правят следните из-
менения и допълнения: 
1. Досегашният текст става ал. 1.
2. Създава се ал. 2:
„(2) В случаите, в които са необходими 
допълнителни средства за изплащане на сти-
пендии на деца и ученици, които са одобрени 
за включване в мерки за закрила и отговарят 
на условията за това, тези средства се осигуря-
ват от бюджета на съответното министерство, 
предложило мерките.“
§ 2. Постановлението се приема на осно-
вание чл. 109, ал. 3 от Закона за публичните 
финанси и чл. 89, ал. 1 от Закона за държавния 
бюджет на Република България за 2014 г. във 
връзка с чл. 2 и 3 от Постановление № 93 на 
Министерския съвет от 2014 г. за приемане 
на Програма на мерките за закрила на деца 
с изявени дарби от държавни и общински 
училища през 2014 г.
§ 3. Изпълнението на постановлението се 
възлага на министъра на образованието и на-
уката и на кметовете на съответните общини.
§ 4. Постановлението влиза в сила от деня 
на обнародването му в „Държавен вестник“.
Министър-председател: 
Георги Близнашки
За главен секретар на Министерския съвет: 
Веселин Даков